Csongrád Város Polgármesterétől

Száma: Önk/17-5/2022. „M”

Témafelelős: Dr. Juhász László

ELŐTERJESZTÉS

## Csongrád Városi Önkormányzat Képviselő-testülete 2022. szeptember 29. napján tartandó ülésére

## Tárgy: Javaslat a helyi kitüntető cím, valamint díjak alapításáról és adományozásáról szóló 20/2013. (XI.21.) önkormányzati rendelet módosítására

**Tisztelt Képviselő-testület!**

Csongrád Város Önkormányzata azzal a céllal alkotta meg a helyi kitüntető cím, valamint díjak alapításáról és adományozásáról szóló 20/2013. (XI.21.) önkormányzati rendeletét (továbbiakban: rendelet), hogy méltó módon ismerje el a különböző szakterületeken végzett kiemelkedő munkát, illetve a követendő családi értékteremtő mintát.

A rendelet 6.§ (3)bekezdése alapján **évente legfeljebb kettő** „Város Közösségéért Díj” adományozható.

Minden évben magas számú javaslattétel érkezik, közöttük több olyan személyre, aki érdemes az elismerésre. A minél szélesebb körben történő elismerés érdekében kezdeményezem az **adományozható díjak számának felemelését háromra.**

Ennek érdekében a rendelet módosítására van szükség, melyet az előterjesztéshez csatolt rendelettervezet tartalmaz.

A rendelet tervezet által nem érintett pontok változatlanul maradnak.

A fentiek alapján kérem a Tisztelt Képviselő-testületet az előterjesztés megvitatására, és a mellékelt rendelettervezet elfogadására.

Csongrád, 2022. szeptember 22.

Bedő Tamás

polgármester

**Csongrád Város Önkormányzata Képviselő-testületének .../.... (...) önkormányzati rendelete**

**A helyi kitüntető cím, valamint díjak alapításáról és adományozásáról szóló 20/2013. (XI.21.) önkormányzati rendelet módosításáról**

Csongrád Városi Önkormányzat Képviselő-testülete az Alaptörvény 32. cikk (1) i) pontja és (2) bekezdése, valamint a Magyarország helyi önkormányzatairól szóló 2011. évi CLXXXIX. törvény 42. § (1), (3) bekezdése alapján biztosított jogkörében eljárva, valamint a Magyarország címerének és zászlajának, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján a következőket rendeli el.

**1. §**

A helyi kitüntető cím, valamint díjak alapításáról és adományozásáról szóló 20/2013.(XI.21.) önkormányzati rendelet 6. § (3) bekezdésében az „Évente legfeljebb kettő díj adományozható.” szövegrész helyébe az „Évente legfeljebb három díj adományozható.” szöveg lép.

**2. §**

Hatályát veszti A helyi kitüntető cím, valamint díjak alapításáról és adományozásáról szóló 20/2013.(XI.21.) önkormányzati rendelet 6. § (4) bekezdése.

**3. §**

Ez a rendelet 2022. szeptember 29-én, …… óra, ….. perckor lép hatályba.

|  |  |
| --- | --- |
| Bedő Tamás sk. polgármester | Dr. Juhász László sk. jegyző |
|  |  |

Végső előterjesztői indokolás

Minden évben nagy számban érkeznek javaslatok. Annak érdekében, hogy minél több, arra érdemes személy megkaphassa a díjat, vált szükségessé a rendelet módosítása.